Паўстанне ў Бусе (1915)

Паўстанне ў Бусе — паўстанне супраць палітыкі непрамога праўлення ў Брытанскай Нігерыі ў чэрвені 1915 года. 

 Перадгісторыя 
Пры адміністрацыі Фрэдэрыка Лугарда каланіяльныя ўлады ў Нігерыі прадастаўлялі асобным рэгіёнам права на абмежаванае самакіраванне, вядомае як непрамое праўленне. Дадзены рэжым быў заснаваны на ўладзе традыцыйных племянных правадыроў.

Горад Буса размяшчаўся ў правінцыі Боргу, на захадзе Паўночнай Нігерыі. Традыцыйна ён уваходзіў у склад эмірата Боргу. Мясцовага эміра лічылі слабым кіраўніком, які не меў дастатковага ўплыву для збору падаткаў або запаўнення квот рабочых для работ на будаўніцтве чыгунак. Таму ў 1912 годзе эмірат падзялілі на адміністрацыйныя раёны, кожны з якіх кіраваўся байт-эль-малам. Самой Бусай кіраваў Турака, былы каралеўскі саветнік.

 Развіццё падзей 
Ліквідацыя эмірата не атрымала адабрэння мясцовых жыхароў. Збіралася незадаволенасць, якая з цягам часу перарасла ў бунт.

Дакладная дата пачатку выступленняў невядомая. Як мяркуецца, гэта адбылося ў пачатку чэрвеня 1915 года. Атрад колькасцю каля 600 чалавек, узброеных стрэламі і лукамі, на чале з мясцовым князем Сабукі ўсталяваў кантроль над Бусай. Паўстанцы перабілі палову членаў новай мясцовай адміністрацыі, створанай усяго тры месяцы таму. Астатнім удалося ўцячы. Каланіяльная адміністрацыя атрымала вестку пра хваляванні 16 чэрвеня. Хоць паўстанне было невялікім, яно выклікала паніку, паколькі брытанскім уладам не хапала войскаў (большая частка сіл удзельнічала ў баях у Камеруне супраць немцаў).

З ліку байцоў Заходнеафрыканскіх пагранічных войск і паліцыі мясцовы адміністратар Гамільтан-Браўн сабраў атрад для паходу на Бусу. Тут завязаўся бой, падчас якога ўрадавыя сілы не нясучы страт аднавілі кантроль над горадам. Сабукі тым часам збег у суседнюю Французскую Дагамею.

 Крыніцы 

 Літаратура 



 Далейшае чытанне 



Катэгорыя:Канфлікты 1915 года
Катэгорыя:Гісторыя Нігерыі
Катэгорыя:Чэрвень 1915 года